Сапраўдны паэт заўважае ў жыцці дзівосныя з’явы, схаваныя ад іншых людзей за штодзённай мітуснёй і клопатамі. Французская дзіцячая пісьменніца Кармэн Барнос дэ Гаштольд (1919–1995 гг), продкі якой паходзілі з Вялікага княства Літоўскага, несумненна належыць да такіх паэтаў. Яна была манашкай і мела надзвычайны паэтычны слых, што дазваляў ёй чуць нават “Малітвы жывёлаў”. Менавіта так называецца кніга вершаў-малітваў паэткі, у якой яна расказвае пра самыя шчырыя просьбы розных істот да Бога.